കളഞ്ഞുകിട്ടിയ പണം ഉടമയെ കണ്ടെത്തി നല്കി ഹോം ഗാര്ഡ് കൊട്ടാരക്കര: കുടുംബശ്രീ പ്രവര്ത്തകര്ക്ക് കൈമോശം വന്ന പണം ലഭിച്ചത് ഡ്യൂട്ടിയിലുണ്ടായിരുന്ന ഹോംഗാര്ഡിന്. ഉടമയെ കണ്ടെത്തി പണം തിരികെ യേല്പ്പിച്ച് മാതൃകയായി കൊട്ടാരക്കരയിലെ ഹോം ഗാര്ഡ് വില്സന്. ഇന്നലെ ഉച്ചകഴിഞ്ഞ് രണ്ടിന് പുലമണില് ട്രാഫിക് ഡ്യൂട്ടിക്കെത്തിയതായിരുന്നു വിരമിച്ച സൈനികനായ ഹോം ഗാര്ഡ് വില്സന്. ഡ്യൂട്ടി തുടങ്ങി കുറച്ചു സമയം കഴിഞ്ഞപ്പോഴാണ് റോഡരുകില് ഒരു ചുവന്ന പ്ലാസ്റ്റിക് ബാഗ് കിടക്കുന്നത് ശ്രദ്ധയില് പെട്ടത്. എടുത്ത് തുറന്നു നോക്കിയപ്പോള് ഒരു ബാങ്ക് പാസ്ബുക്കും 11,550 രൂപയും കാണപ്പെട്ടു. തുടര്ന്ന് പാസ് ബുക്ക് ഉപയോഗിച്ച് ബാങ്കുമായി ബന്ധപ്പെട്ട് ഉടമകളെ കണ്ടെത്തുകയായിരുന്നു. കുളക്കട ദുര്ഗാ കുടുംബശ്രീയുടേതായിരുന്നു പാസ്ബുക്കും പണവും. അതിന്റെ പ്രവര്ത്തകരെത്തി പണവും പാസു ബുക്കും ഏറ്റുവാങ്ങി വില്സന്റെ സല്പ്രവര്ത്തിയെ ഉയര്ന്ന പോലീസുദ്യോഗസ്ഥരും സഹപ്രവര്ത്തകരും അഭിനന്ദിച്ചു.